ประชาสัมพันธ์การชำระภาษีท้องถิ่น ประจำปี 2568
องค์การบริหารส่วนตำบลป่าระกำ ขอเชิญชวนประชาชนในเขตองค์การบริหารส่วนตำบลป่าระกำ ชำระภาษีท้องถิ่นประจำปี พ.ศ. 2568 ภายในเวลาที่กฎหมายกำหนด ดังนี้
1. ภาษีป้าย
สำหรับท่านที่ประกอบการค้า และมีป้ายติดตั้งอยู่หน้าร้าน หรือบริเวณสถานประกอบกิจการหรือติดตั้งป้ายเพื่อประชาสัมพันธ์สินค้า หรือกิจการ ภายในเขตองค์การบริหารส่วนตำบลป่าระกำเจ้าของป้ายมีหน้าที่ต้องมายื่นแบบแสดงรายการป้ายและชำระภาษีป้าย ภายในวันที่ 31 มีนาคม 2568
บทกำหนดโทษ เจ้าของป้ายที่ไม่ยื่นแบบแสดงรายการป้าย ภายในเวลาที่กฎหมายกำหนด ต้องเสียเงินเพิ่ม ร้อยละ 10 ของจำนวนเงินค่าภาษีป้าย
2. ภาษีที่ดินและสิ่งปลูกสร้าง
การจัดเก็บค่าภาษีที่ดินและสิ่งปลูกสร้าง เก็บจากเจ้าของทรัพย์สินที่มีการใช้ประโยชน์จากที่ดินหรือสิ่งปลูกสร้าง ที่ตนเป็นเจ้าของในเขตองค์การบริหารส่วนตำบลป่าระกำ สำหรับ ปี พ.ศ. 2568 ให้เจ้าของทรัพย์สินที่ได้รับหนังสือแจ้งการประเมินภาษีที่ดินและสิ่งปลูกสร้าง ติดต่อชำระค่าภาษี ภายในวันที่ 30 มิถุนายน 2568
บทกำหนดโทษ เจ้าของทรัพย์สินที่ไม่ชำระภาษีที่ดินและสิ่งปลูกสร้าง ภายในเวลาที่กฎหมายกำหนด ท่านต้องเสียเบี้ยปรับสูงสุดร้อยละ 40 และเงินเพิ่ม ร้อยละ 1 ต่อเดือนของจำนวนค่าภาษีค้างชำระ
ช่องทางการชำระภาษี  5 ช่องทาง ดังนี้
1. ชำระด้วยตนเอง  ณ.งานจัดเก็บภาษี  กองคลัง  ที่ทำการองค์การบริหารส่วนตำบลป่าระกำ โทร. 075-809793
2. ชำระได้ที่ธนาคารกรุงไทย ทุกสาขา ผ่านทางบาร์โค๊ต
3. ชำระโดยผ่านแอพธนาคาร Mobile Banking
4. ชำระโดยแสกนจ่ายผ่านพร้อมเพย์
5.  โอนชำระผ่านบัญชีออมทรัพย์ ธนาคารกรุงไทย สาขาปากพนัง ชื่อบัญชี “องค์การบริหารส่วนตำบลป่าระกำ" เลขที่บัญชี 802-0-16885-0  
***ติดตามข่าวสารเรื่องภาษีท้องถิ่น ได้ที่ Facebook : กองคลัง อบต.ป่าระกำ ปากพนัง  หรือ Line : papaparakum ***

